**DELEĢĒŠANAS LĪGUMS**

Rīgā

2024. gada \_\_. \_\_\_\_\_\_\_ Nr. DL-2024/\_\_\_\_

**Latvijas Investīciju un attīstības aģentūra**, kas darbojas atbilstoši Ministru kabineta 2012. gada 11. decembra noteikumiem Nr. 857 „Latvijas Investīciju un attīstības aģentūras nolikums”, turpmāk – LIAA, tās direktora \_\_\_\_\_\_\_\_\_\_\_\_personā no vienas puses

**un\_\_\_\_**, personas kods \_\_\_, no otras puses,

abi kopā turpmāk – Puses un atsevišķi - Puse,

pamatojoties uz LIAA rīkotā atklāta konkursa uz Latvijas ārējās ekonomiskās pārstāvniecības Itālijā deleģējuma līguma izpildītāja amatu (turpmāk – Konkurss) rezultātiem un Latvijas Investīciju un attīstības aģentūras nolikuma Latvijas Ārējās ekonomiskās pārstāvniecības Itālijā deleģējuma līguma izpildītāja amatam 3.6. un 5.4. punktu,

noslēdz šo līgumu (turpmāk – Līgums):

1. **LĪGUMA PRIEKŠMETS**
	1. Saskaņā ar Valsts pārvaldes iekārtas likuma V nodaļu “Atsevišķu pārvaldes uzdevumu deleģēšana” un Ministru kabineta 2012. gada 11. decembra noteikumu Nr. 857 “Latvijas Investīciju un attīstības aģentūras nolikums” (turpmāk – Nolikums) 6.10. punktu LIAA deleģē Pilnvaroto personu un Pilnvarotā persona apņemas veikt Nolikuma 4.6. punktā noteikto valsts pārvaldes uzdevumu – nodrošināt Latvijas ārējās ekonomiskās pārstāvniecības darbību Itālijā.
	2. Līgums tiek slēgts uz trim gadiem.
	3. Pilnvarotajai personai nav noteikta konkrēta darba vieta, tā darbojas pamatā Itālijā. Papildus Uzdevuma izpildes nolūkos Uzdevuma izpildes vieta var arī būt Latvijas Republikas teritorija.
2. **PILNVAROTĀS PERSONAS UZDEVUMI**
	1. Pilnvarotā persona, nodrošinot Latvijas ārējās ekonomiskās pārstāvniecības darbību Itālijā, veic Līguma 1. pielikumā noteiktos uzdevumus un nodrošina sasniedzamos rezultātus gadā (turpmāk – Uzdevumi), kā arī par papildu samaksu piedalās LIAA ierosinātu pasākumu, kas nav noteikti Līguma 1. pielikumā, organizēšanā.
	2. Pilnvarotā persona nav tiesīga Uzdevumus deleģēt trešajām personām.
3. **PUŠU PIENĀKUMI UN TIESĪBAS**
	1. LIAA:
		1. pēc Pilnvarotās personas pieprasījuma savlaicīgi nodrošina Pilnvaroto personu ar nepieciešamo informāciju Uzdevumu izpildei, kas ir LIAA rīcībā. LIAA nenodrošina Pilnvaroto personu ar informāciju, kas ir vispārpieejama un kuras sagatavošana un apstrāde ietilpst Pilnvarotās personas Uzdevumu izpildē;
		2. pārrauga Pilnvarotās personas darbību Uzdevumu izpildē;
		3. izvērtē Pilnvarotās personas Uzdevumu izpildes kvalitāti atbilstoši Līgumā noteiktajiem kvalitātes novērtējuma kritērijiem;
		4. apmaksā Uzdevumu un LIAA ierosinātu citu pasākumu organizēšanas izpildi saskaņā ar Līgumā noteikto kārtību;
		5. ir tiesīga dot Pilnvarotajai personai saistošus norādījumus par Uzdevumu izpildi, ciktāl tas nemaina vai nepapildina Līguma priekšmetu vai padara neiespējamu Līguma izpildi;
		6. nodrošina Pilnvarotās personas piekļuvi LIAA Lietvedības sistēmai, LIAA Klientu attiecību vadības sistēmai (turpmāk — CRM) un citiem LIAA informācijas sistēmu resursiem, kas nepieciešami Uzdevumu izpildei;
		7. nodrošina Pilnvarotās personas ievadinstruktāžu par LIAA informācijas sistēmu un CRM lietošanu;
		8. izplata Pilnvarotās personas sagatavoto informāciju par biznesa iespējām Itālijā, nozīmīgiem pasākumiem caur LIAA informācijas kanāliem;
		9. ir tiesīga saņemt no Pilnvarotās personas informāciju un paskaidrojumus par Uzdevumu izpildes gaitu un citiem ar Līguma izpildi saistītiem jautājumiem, kā arī izdevumus pamatojošus dokumentus;
		10. nosaka minimālās informācijas apjomu, kas jāievada CRM;
		11. kontrolē informācijas ievadi CRM saskaņā ar 3.2.8.punktu;
		12. Līgumā noteiktajos gadījumos ir tiesīga Pilnvarotajai personai aizturēt maksājumu izmaksu.
	2. Pilnvarotā persona:
		1. kvalitatīvi izpilda Uzdevumus, izmantojot tādas profesionāli atzītas un attiecīgajā nozarē vispārpieņemtas darbības metodes, paņēmienus un praksi, kas nodrošina to īstenošanu savlaicīgi, augstā kvalitātē un atbilstoši normatīvajos aktos un Līgumā noteiktajam;
		2. nodrošina nepārtrauktu Uzdevumu izpildi;
		3. Uzdevumus izpilda, izmantojot LIAA piešķirto finansējumu uzdevuma izpildei atbilstoši pilnvarotās personas iesniegtajam finanšu piedāvājumam, savus resursus, tehniskos rīkus, aprīkojumu un piesaistīto personālu;
		4. nekavējoties par saviem līdzekļiem novērš jebkādus trūkumus attiecībā uz Uzdevumu izpildes kvalitāti;
		5. sniedz LIAA nepieciešamo informāciju, lai nodrošinātu Uzdevumu izpildi. Pilnvarotā persona nekavējoties informē LIAA par apstākļiem, notikumiem un problēmām, kas var ietekmēt vai ietekmē Uzdevumu precīzu un pilnīgu izpildi;
		6. normatīvajos aktos noteiktajā kārtībā sadarbojas ar citām valsts un pašvaldību institūcijām un nevalstiskajām organizācijām;
		7. pirms Uzdevumu izpildes uzsākšanas iepazīstas ar LIAA informācijas sistēmu lietošanas instruktāžām;
		8. ne retāk kā reizi nedēļā atzīmē CRM saziņu ar Itālijas un Latvijas uzņēmumiem, informāciju par veiktajām darbībām Uzdevumu izpildē, kā arī citu informāciju. Informācijas ievade CRM noris atbilstoši CRM lietošanas noteikumiem;
		9. ir pienākums sasniegt Līguma 1.pielikuma 2. un 4.punktā noteiktos rādītājus, un informāciju par to sasniegšanu atzīmēt CRM Līguma 3.2.8.punktā noteiktajos termiņos.
		10. nodrošina Uzdevumu izpildes ietvaros tās rīcībā nonākušās konfidenciālas un ierobežotas pieejamības informācijas saglabāšanu un neizpaušana Līguma darbības laikā un pēc tā;
		11. ir tiesīga saņemt no LIAA Uzdevumu izpildei nepieciešamo informāciju;
		12. veicot uzdevumus, ievēro normatīvo aktu prasības saistībā ar interešu konfliktu un gadījumā, ja konstatē, ka pastāv iespējams interešu konflikts, nekavējoties par to informē LIAA.
4. **UZDEVUMU IZPILDES TERMIŅŠ UN KĀRTĪBA**
	1. Uzdevumu izpilde notiek nepārtraukti Līguma 1.2.punktā noteiktā termiņa ietvaros.
	2. Pilnvarotajai personai, pēc elektroniskas saskaņošanas ar Līguma 13.1.punktā minēto LIAA kontaktpersonu, ir tiesības slēgt nepieciešamos līgumus Uzdevuma izpildes nodrošināšanai ar trešajām personām. Trešās personas nav tiesīgas Līguma saistības nodot tālāk bez LIAA rakstiskas piekrišanas. Pilnvarotā persona attiecībā pret LIAA saglabā pilnu atbildību par to Uzdevumu daļas izpildi, ko veikušas trešās personas, kā arī nodrošina ar Līguma izpildi saistīto dokumentu izsekojamību 10 (desmit) gadus pēc Līguma izpildes vai līdz laikam, kas noteikts Latvijas Republikas spēkā esošajos normatīvajos aktos par dokumentu uzglabāšanas ilgumu.
	3. Lai pārliecinātos par Uzdevumu izpildi, LIAA atbilstoši Līguma 3.1.10.apakšpunktam un 3.2.8.apkašpunktam pārbauda informācijas ievadi CRM un Pilnvarotās personas sasniegto rādītāju atbilstību Līguma 1.pielikumā noteiktajam.
	4. Gadījumā, ja LIAA konstatē, ka informācija CRM nav ievadīta ilgāk kā 2 (divas) nedēļas, LIAA nosūta uz šajā Līgumā norādīto Pilnvarotās personas elektroniskā pasta adresi brīdinājumu, dodot termiņu 5 (piecu) darba dienu laikā veikt ierakstus CRM.
	5. Ja Pilnvarotā persona pēc Līguma 4.4.punktā noteiktā brīdinājuma saņemšanas brīdinājumā noteiktajā termiņā nav veikusi attiecīgos CRM ierakstus, LIAA ir tiesīga aizturēt Līguma 7.4.punktā noteikto nākamo mēnešu maksājumu. Maksājumi tiek aizturēti tik ilgi, kamēr Pilnvarotā persona novērš konstatētos trūkumus CRM ierakstos.
	6. Gadījumā, ja LIAA konstatē, ka Līguma 1.pielikuma 1.2., 1.4., 3.1., 3.2., 3.3., 3.4. apakšpunktā noteiktie attiecīgā ceturkšņa rādītāji nav sasniegti, tad LIAA lemj par sasniedzamo ceturkšņa rādītāju pārcelšanu uz nākamo ceturksni, nosūtot par to paziņojumu uz Līgumā norādīto Pilnvarotās personas elektroniskā pasta adresi. Līguma 1.pielikuma 1.2., 1.4., 3.1., 3.2., 3.3., 3.4. apakšpunktā noteiktos sasniedzamos rādītājus uz nākamo ceturksni drīkst pārcelt ne biežāk kā 2 (divas) reizes gadā.
	7. Ja Līguma 4.6.punkta kārtībā pārceltie ceturkšņa rādītāji netiek sasniegti arī nākamajā ceturksnī, tad LIAA nosūta uz šajā Līgumā norādīto Pilnvarotās personas elektroniskā pasta adresi brīdinājumu, dodot termiņu 10 (desmit) darba dienu laikā sasniegt norādītos rādītājus un Līguma 3.2.9.punktā noteiktajā kārtībā atzīmēt tos CRM.
	8. Ja Pilnvarotā persona pēc Līguma 4.7.punktā noteiktā brīdinājuma saņemšanas nav brīdinājumā noteiktajā termiņā sasniegusi brīdinājumā noteiktos ceturkšņa rezultatīvos rādītājus, LIAA ir tiesīga aizturēt Līguma 7.4.punktā noteikto nākamo mēnešu maksājumu. Maksājumi tiek aizturēti tik ilgi, kamēr Pilnvarotā persona nesasniedz brīdinājumā noteiktos rezultatīvos rādītājus par attiecīgo ceturksni.
5. **UZDEVUMU IZPILDES KVALITĀTES NOVĒRTĒŠANAS KRITĒRIJI**
	1. Pilnvarotās personas Uzdevumu izpildes kvalitāti LIAA vērtē ik pēc 12 mēnešiem pēc līguma noslēgšanas pēc šādiem kritērijiem:
		1. Uzdevumu izpildes nodrošināšana atbilstoši Līguma 1. pielikumā noteiktajiem rezultatīvajiem rādītājiem (sasniedzamajiem rezultātiem);
		2. klientu apmierinātība ar saņemtajiem pakalpojumiem (sūdzību skaits);
		3. Piesaistītās Itālijas komersantu investīcijas Latvijā *euro*;
		4. Uzdevumu izpilde atbilstoši spēkā esošajiem normatīvajiem aktiem un Līgumam.
	2. Līguma 5.1.punktā minētie kritēriji var tikt papildināti un mainīti, Pusēm savstarpēji rakstiski vienojoties.
	3. Pilnvarotās personas darbības rezultātus un sasniegtos rezultatīvos rādītājus atbilstoši Līguma 5.1.punktam LIAA izvērtē kopā ar Pilnvarotās personas iesniegtajiem Līguma 8.2.punktā minētajiem pārskatiem.
	4. Ja LIAA, izvērtējot Pilnvarotās personas darbību, konstatē, ka Pilnvarotā persona nav nodrošinājusi Uzdevumu izpildes kvalitāti atbilstoši Līguma 5.1.punktam, LIAA ir tiesības:
		1. pārcelt Līguma darbības pirmā gada Uzdevumu rezultatīvo radītāju izpildi, kas noteikti Līguma 1.pielikuma 2. un 4. punktā, uz nākamo gadu. Ja Līguma darbības otrajā gadā Pilnvarotā persona nesasniedz Līguma pirmā un otrā gada Uzdevumu rezultatīvos radītājus, LIAA ir tiesības vienpusēji izbeigt Līgumu;
		2. piemērot līgumsodu 10% apmērā no attiecīgā Līguma gada Uzdevuma izmaksām, par kura rezultatīvajiem radītājiem konstatēta neizpilde;
		3. pārskatīt Pilnvarotajai personai par Uzdevumu izpildi piešķirto izmaksu apmēru;
		4. pārskatīt Līguma lietderību.

5.5. Ja LIAA konstatē, ka Pilnvarotā persona ir nodrošinājusi Uzdevuma izpildi atbilstoši Līguma 5.1.punktam un papildus piesaistījusi Latvijā no Itālijas komersantiem investīcijas Latvijā reģistrēta uzņēmuma pamatkapitālā vismaz 100 000 000 EUR (viens simts miljoni *euro*) apmērā, LIAA piešķir Pilnvarotajai personai prēmiju 10% apmērā no Līguma 2.pielikuma “Finanšu piedāvājums„ 1.punktā norādītās atlīdzības summas. Ja Līguma 2.pielikumā “Finanšu piedāvājums„ prēmijas apmērs nav norādīts tad uzskatāms, ka Pilnvarotā persona no prēmijas atteikusies.

1. **PUŠU ATBILDĪBA**
	1. Pilnvarotā persona ir materiāli atbildīga par Uzdevumu pienācīgu un savlaicīgu izpildi Līguma darbības laikā.
	2. Pilnvarotā persona ir atbildīga par visām civiltiesiskām saistībām, ko tā ir uzņēmusies, pildot Uzdevumus. Pilnvarotā persona patstāvīgi, bez LIAA līdzdalības, risina civiltiesiskus strīdus, kas izriet no noslēgtajiem līgumiem, kā arī citām tiesībām un saistībām, ko tā uzņēmusies, darbojoties privāto tiesību jomā.
	3. Pilnvarotajai personai jāatlīdzina LIAA visi zaudējumi un izdevumi, kas LIAA radušies Pilnvarotās personas prettiesiskas vai Līgumam neatbilstošas darbības vai bezdarbības rezultātā, kā arī neizpildītu vai nepienācīgi izpildītu Uzdevumu rezultātā.
	4. Ja Pilnvarotās personas prettiesiskas rīcības, bezdarbības vai nepienācīgas Uzdevumu izpildes rezultātā tiek nodarīti zaudējumi trešajām personām un zaudējumu atlīdzinājuma prasījums tiek vērsts pret LIAA, Pilnvarotā persona zaudējumus LIAA atlīdzina regresa kārtībā.
	5. Līguma izbeigšanas gadījumā Pilnvarotā persona ir atbildīga par visu dokumentu un informācijas resursu, kurus Pilnvarotā persona ir saņēmusi, kā arī uzturējusi sakarā ar Uzdevumu izpildi, nodošanu LIAA.
	6. Konstatējot nepienācīgu vai nekvalitatīvu Uzdevumu izpildi, LIAA ne vēlāk kā 10 (desmit) darba dienu laikā no konstatācijas brīža rakstveidā iesniedz Pilnvarotajai personai pretenziju par Līguma nosacījumu neizpildi, norādot konstatētos trūkumus un nepilnības Uzdevumu izpildē un to novēršanas termiņu (ja tas ir iespējams). Pilnvarotā persona 5 (piecu) darba dienu laikā no LIAA pretenzijas saņemšanas sniedz LIAA rakstveida paskaidrojumu par LIAA norādītajiem trūkumiem un nepilnībām Uzdevumu izpildē, kā arī par to novēršanas iespējamību LIAA norādītajā termiņā. Ja LIAA neuzskata Pilnvarotās personas paskaidrojumu par pamatotu vai Pilnvarotā persona nav LIAA norādītajā termiņā novērsusi konstatētos trūkumus un nepilnības Uzdevumu izpildē, LIAA ir tiesīga vienpusēji pirms termiņa izbeigt Līgumu.
2. **FINANŠU PIEŠĶIRŠANAS NOTEIKUMI UN SAVSTARPĒJĀ NORĒĶINU KĀRTĪBA**
	1. LIAA piešķir finansējumu **\_\_\_\_\_\_** **EUR** apmērā gadā par Uzdevumu izpildi saskaņā ar finanšu piedāvājumu (Līguma 2.pielikums). Šajā finansējuma summā ietilpst visi iespējamie izdevumi (tajā skaitā nodokļi un nodevas) Pilnvarotās personas darbības nodrošināšanai un Uzdevumu veikšanai.
	2. Papildus finansējums Pilnvarotajai personai var tikt piešķirts vienīgi par LIAA iepriekš apstiprinātu pasākumu, kas nav noteikts Līguma 1.pielikumā, organizēšanu vai dalību šādā pasākumā. Šajā gadījumā Puses slēdz rakstveida vienošanos pie Līguma.
	3. Lai apstiprinātu 7.2.punktā minēto finansējumu, Pilnvarotā persona ne vēlāk kā mēnesi pirms attiecīgā pasākuma norises LIAA iesniedz informāciju par:
		1. Pasākuma organizētāju, norises vietu un laiku;
		2. Pasākuma plānu un aprakstu;
		3. Pasākuma dalībnieku sarakstu, ja to rīko LIAA;
		4. Uz LIAA attiecināmās pasākuma izmaksas (tāmi);
		5. Pasākumā sasniedzamos mērķus.
	4. LIAA maksā Pilnvarotajai personai par Uzdevumu kvalitatīvu un nepārtrauktu izpildi vienu reizi mēnesī līdz katra tekošā mēneša beigām \_\_\_\_\_EUR (\_\_\_tūkstoši simtu astoņi *euro*, \_\_\_ centi), pārskaitot šo summu uz Pilnvarotās personas norādīto bankas norēķinu kontu.
	5. LIAA veic noslēguma maksājumu par Līguma pēdējā mēneša laikā veikto Uzdevumu izpildi pēc Līguma 8.2.punktā noteiktā pārskata iesniegšanas un tā izvērtējuma, bet ne vēlāk kā 20 darba dienu laikā pēc pārskata iesniegšanas vai pēc pēdējās papildu informācijas iesniegšanas, ja tāda pieprasīta atbilstoši Līguma 8.5.punktam.
	6. Līguma 5.5.punktā noteikto prēmiju LIAA izmaksā Pilnvarotajai personai triju mēnešu laikā pēc Līguma 5.nodaļā noteiktā uzdevumu izpildes kvalitātes novērtēšanas, pārskaitot šo summu uz Pilnvarotās personas norādīto bankas norēķinu kontu.
	7. Pilnvarotā persona ir atbildīga par normatīvajos aktos noteikto nodokļu un nodevu nomaksu no LIAA izmaksātajām summām Pilnvarotajai personai.
3. **PĀRSKATU SNIEGŠANAS UN IZVĒRTĒŠANAS KĀRTĪBA**
	1. Pilnvarotā persona nekavējoties, bet ne vēlāk kā 2 darba dienu laikā sniedz informāciju, ja ir apgrūtināta kāda no Līguma 2.1.punktā minēto Uzdevumu izpilde, norādot apgrūtinājuma iemeslu.
	2. Pilnvarotā persona reizi 12 mēnešos līdz nākamā mēneša 5.datumam iesniedz LIAA pārskatu par Uzdevumu izpildi.
	3. Līguma 8.2. punktā minētajā pārskatā Pilnvarotā persona norāda:
		1. Līguma 5.1.punktā minēto kritēriju izpildes rādītājus;
		2. investīciju piesaistes Latvijā no Itālijas komersantiem apmēru *euro[[1]](#footnote-1)*;
		3. informāciju par sasniegto rezultātu atbilstību plānotajam;
		4. papildu informāciju, kuru Pilnvarotā persona uzskata par nozīmīgu Uzdevumu izpildes kvalitātes novērtēšanai.
	4. LIAA 10 (desmit) darba dienu laikā pēc Līguma 8.2. punktā noteiktā pārskata saņemšanas izvērtē to un, ja nepieciešams, pieprasa Pilnvarotajai personai papildu informāciju.
	5. Ja LIAA pēc Līguma 8.4.punktā minētās pārbaudes veikšanas konstatē, ka Pilnvarotā persona nav nodrošinājusi Uzdevumu izpildes kvalitāti atbilstoši Līgumam, LIAA rīkojas atbilstoši Līguma 5.4.punktam. Ja LIAA atbilstoši Līguma 5.4.2.apakšpuntam piemēro līgumsodu, tad LIAA to ietur no nākamā Pilnvarotai personai piekrītošā maksājuma vai rakstveidā pieprasa Pilnvarotajai personai to 10 (desmit) darba dienu laikā pēc LIAA pieprasījuma saņemšanas atmaksāt, pārskaitot to uz Līgumā norādīto kontu.
	6. Līguma 5.4.3.apakšpunktā minētajā gadījumā LIAA rakstveidā informē Pilnvaroto personu par Līguma 7.1.punktā minētā finansējuma un Līguma 7.4.punktā minētā finansējuma izmaksas apmēra maiņu, piedāvājot noslēgt attiecīgus Līguma grozījumus. Ja Pilnvarotā persona nepiekrīt LIAA piedāvātajiem grozījumiem vai 10 (desmit) dienu laikā no LIAA raksveida vēstules nosūtīšanas neatbild uz LIAA pieprasījumu, LIAA nosūta Pilnvarotajai personai paziņojumu par Līguma izbeigšanu, norādot tajā datumu, kad Līgums uzskatāms par izbeigtu.
4. **PILNVAROTĀS PERSONAS DARBĪBAS UZRAUDZĪBA**
	1. Pilnvarotā persona Līguma izpildes ietvaros atrodas LIAA padotībā.
	2. LIAA veic pārraudzību pār Pilnvarotās personas darbību, kas saistīta ar Uzdevumu izpildi.
	3. LIAA izskata privātpersonu iesniegumus un sūdzības par Pilnvarotās personas darbu Uzdevumu izpildes ietvaros.
	4. Pilnvarotajai personai ir pienākums ievērot LIAA norādījumus un ieteikumus, kas vērsti uz Uzdevumu izpildes nodrošināšanu atbilstoši Līgumam, normatīvo aktu prasībām un LIAA izdotajiem tiesību aktiem.
	5. LIAA ir tiesīga jebkurā laikā no Pilnvarotās personas pieprasīt visa veida informāciju, kas saistīta ar Uzdevumu izpildi. Pilnvarotajai personai ir pienākums sniegt LIAA pieprasīto informāciju ne vēlāk kā 5 (piecu) darba dienu laikā no pieprasījuma saņemšanas brīža.
5. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Par nepārvaramas varas apstākļiem atzīst notikumu, kas atbilst visām šīm pazīmēm:
		1. no kura nav iespējams izvairīties un kura sekas nav iespējams pārvarēt;
		2. kuru līguma slēgšanas brīdī nebija iespējams paredzēt;
		3. kas nav radies līdzēja vai tā kontrolē esošas personas kļūdas vai rīcības dēļ;
		4. kas padara saistību izpildi ne tikai apgrūtinošu, bet arī neiespējamu.
	2. Puse, kurai iestājas Līguma 10.1.punktā minētie apstākļi, par šādu apstākļu iestāšanos 5 (piecu) darba dienu laikā rakstveidā paziņo par to otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
	3. Pilnvarotajai personai ir jāveic visi iespējamie pasākumi nepārvaramas varas seku mazināšanai un novēršanai, pēc iespējas nodrošinot Uzdevumu izpildes nepārtrauktību vai Uzdevumu izpildes atjaunošanu pēc iespējas īsākā laika posmā.
	4. Ja Līguma 10.1.punktā minēto apstākļu un to seku dēļ nav iespējams izpildīt Līgumā paredzētās saistības Līgumā noteiktajos termiņos, tad Puses vienojas par turpmāko Līguma izpildes kārtību vai Līguma pirmstermiņa izbeigšanu.
	5. Nepārvaramas varas apstākļi netiek ņemti vērā, ja Puses par to rakstveidā neinformēja viena otru Līguma 10.2.punktā minētajā termiņā vai nepārvaramas varas apstākļi ir tikai apgrūtinājuši Līguma izpildi (nevis padarījuši to neiespējamu).
6. **LĪGUMA SPĒKĀ STĀŠANĀS KĀRTĪBA UN SPĒKĀ ESAMĪBA, LĪGUMA PIRMSTERMIŅA IZBEIGŠANA**
	1. Līgums stājas spēkā tā parakstīšanas brīdī un ir spēkā līdz Pušu līgumsaistību izpildei.
	2. Puses ir tiesīgas izbeigt Līgumu pirms termiņa:
		1. Līgumā noteiktajos gadījumos;
		2. saskaņā ar Pušu vienošanos;
		3. saskaņā ar spēkā esošajiem Latvijas Republikas normatīvajiem aktiem.
	3. LIAA ir tiesīga vienpusēji pirms termiņa izbeigt Līgumu, par to nekavējoties paziņojot Pilnvarotajai personai:
		1. ja Pilnvarotās personas sniegtie pakalpojumi nav kvalitatīvi;
		2. Līguma 5.4. un 6.6.punktā noteiktajos gadījumos;
		3. ja Pilnvarotā persona ir rupji pārkāpusi Līguma noteikumus (par rupju Līguma pārkāpumu uzskatāmi gadījumi, kad Līgumā noteiktie termiņi tiek kavēti vairāk kā par 10 (desmit) darba dienām vai Pilnvarotā persona neievēro Līguma 9.4.punktu);
		4. ja vairs nepastāv Līguma noslēgšanas pamatnoteikumi (Valsts pārvaldes iekārtas likuma 40.pants) vai speciālie deleģēšanas nosacījumi privātpersonai (Valsts pārvaldes iekārtas likuma 42.pants);
		5. ja LIAA konstatējusi piešķirtā finansējuma nelietderīgu izmantošanu;
		6. LIAA ir saņēmusi vismaz 3 (trīs) pamatotas sūdzības par Pilnvarotās personas darbību;
		7. Pilnvarotā persona Līguma noslēgšanas vai Līguma izpildes laikā veikusi prettiesisku darbību;
		8. ir pasludināts Pilnvarotās personas maksātnespējas process vai iestājas citi apstākļi, kas liedz vai liegs Pilnvarotajai personai turpināt Līguma izpildi saskaņā ar Līguma noteikumiem vai kas negatīvi ietekmē LIAA tiesības, kuras izriet no Līguma;
		9. Pilnvarotā persona LIAA ir nodarījusi zaudējumus;
		10. Pilnvarotā persona patvaļīgi pārtraukusi Līguma izpildi;
		11. Pilnvarotā persona veic darbības, kas kaitē vai var kaitēt nākotnē LIAA vai Latvijas valsts tēlam vai LIAA darbībai;
		12. uzdevumu izpildē konstatēts interešu konflikts Pilnvarotās personas darbībā (Līguma 3.2.12.punkts).
	4. LIAA ir tiesības vienpusēji izbeigt Līgumu, rakstiski brīdinot par to Pilnvaroto personu 2 (divus) mēnešus iepriekš, ja LIAA Uzdevuma izpildes nodrošināšanai netiek piešķirti finanšu resursi nepieciešamajā apjomā.
	5. Pilnvarotā persona ir tiesīga vienpusēji pirms termiņa izbeigt Līgumu, par to nekavējoties paziņojot LIAA, ja LIAA rupji pārkāpj Līguma noteikumus vai pastāv citi svarīgi iemesli, kas Pilnvarotajai personai neļauj turpināt Līguma attiecības.
	6. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats, lai kāda Puse atkāptos no Līguma, izņemot Līgumā noteiktos gadījumus.
	7. Neskarot Līguma 11.4.punkta noteikumus, tiesību pirms termiņa Līgumu izbeigt var izlietot, ja otra Puse ir tikusi brīdināta par iespējamo Līguma izbeigšanu un nav novērsusi Līguma izbeigšanas pamatu vai arī to nav iespējams novērst.
7. **PERSONAS DATU APSTRĀDE**
	1. Puses apliecina, ka Līgumā norādītos vai saskaņā ar Līguma izpildi nodotos personas datus izmantos tikai Līguma izpildei (dati tiks apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
	2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	3. Puses ir atbildīgas par personas datu aizsardzības un apstrādes noteikumu ievērošanu. Katrai Pusei, neizpildot vai pienācīgi neizpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
	4. Pilnvarotā persona, izpildot Uzdevumus, ir atbildīga par trešo personu datu ievākšanu, viņu piekrišanas saņemšanu un trešo personu datu izmantošanu atbilstošajā apjomā, termiņā un vietā.
	5. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, Pilnvarotā persona īsteno atbilstīgus tehniskus un organizatoriskus pasākumus, lai nodrošinātu atbilstošu drošības līmeni. Personas datu obligāto tehnisko aizsardzību Pilnvarotā persona īsteno ar fiziskiem un loģiskiem aizsardzības līdzekļiem, nodrošinot:
		1. aizsardzību pret fiziskās iedarbības radītu personas datu apdraudējumu;
		2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.
	6. Apstrādājot personas datus, Pilnvarotā persona nodrošina:
		1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
		2. to, ka informācijas nesējus, kuros ir personas dati, apstrādā tām pilnvarotas personas;
		3. to, ka personas datu apstrādē izmantotos resursu pārvieto tam pilnvarotas personas.
	7. Pilnvarotā persona apliecina, ka:
		1. nevāks, neizmantos un neizpaudīs personas datus, ja vien to neparedz normatīvie akti vai tas nav nepieciešams normatīvajos aktos paredzētu tiesību, interešu aizsardzībai;
		2. apstrādās personas datus atbilstoši no Līguma izrietošajam personas datu apstrādes mērķim;
		3. veicot datu apstrādi, nodrošinās atbilstīgus tehniskus un organizatoriskus pasākumus, lai nodrošinātu datu aizsardzību;
		4. nodrošinās, ka personas, kuras ir pilnvarotas apstrādāt datus, ir apņēmušās ievērot konfidencialitāti;
		5. nodrošinās datu nepieejamību trešajām personām un nekavējoši informēs LIAA par gadījumiem, kad nepilnvarotām vai trešajām personām radās pieeja personas datiem;
		6. nodrošinās, ka jebkura fiziska persona, kas darbojas Pilnvarotās personas pakļautībā un kam ir piekļuve personas datiem, tos neapstrādās bez LIAA norādījumiem;
		7. dzēsīs Līguma ietvaros ievāktos personu datus, tiklīdz būs zudis to apstrādes tiesiskais pamatojums.
8. **CITI JAUTĀJUMI**
	1. LIAA kontaktpersona saistībā ar Līguma izpildi ir Aija Jaunzeme, kontaktinformācija: tālr. 67039438, e-pasts: Aija.Jaunzeme@liaa.gov.lv.
	2. Pilnvarotās personas kontaktinformācija: tālr. \_\_\_\_\_\_\_\_\_\_\_
	3. Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā. Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti Latvijas Republikas normatīvajos aktos noteiktajā kārtībā, ja ārējos normatīvajos aktos nav noteikta cita kārtība.
	4. Jebkādi Līgumā neatrunāti jautājumi tiek risināti, vadoties pēc spēkā esošajiem Latvijas Republikas normatīvajiem aktiem.
	5. Visi Līguma grozījumi vai papildinājumi ir spēkā tikai tad, ja tie noformēti rakstveidā un ir Pušu parakstīti. Šādi Līguma grozījumi un papildinājumi ar to parakstīšanas brīdi kļūst par Līguma neatņemamu sastāvdaļu.
	6. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai saskaņā ar spēkā esošajiem normatīvajiem aktiem.
	7. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu.
	8. Visas Pušu sarunas, vienošanās, sarakste un citas darbības, attiecībā uz Līguma noslēgšanu un Līguma priekšmetu, kas veiktas pirms Līguma noslēgšanas, zaudē juridisko spēku pēc Līguma parakstīšanas.
	9. Ja kādai no Pusēm tiek mainīta adrese vai kontaktinformācija (tālrunis, e-pasta adrese), tad tā ne vēlāk kā 3 (trīs) darba dienu laikā no šādu izmaiņu veikšanas dienas rakstveidā paziņo par to otrai Pusei.
	10. Līgumam ir pievienoti šādi pielikumi:
		1. 1. pielikums “Uzdevumi un sasniedzamie rezultāti viena gada ietvaros”;
		2. 2. pielikums “Finanšu piedāvājums”.
	11. Līgums kopā ar pielikumiem sastādīts latviešu valodā uz \_\_\_ lapām un parakstīts elektroniski ar drošu elektronisko parakstu.
9. **PUŠU REKVIZĪTI UN PARAKSTI**

|  |  |
| --- | --- |
| **LIAA:****Latvijas Investīciju un attīstības aģentūra**PVN LV 90001739473Pērses iela 2, Rīga, LV-1442VK Rīgas Norēķinu centrsValsts Kase TRELLV22Konts: LV61TREL2120045034000**\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Pilnvarotā persona:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. Minētajai informācijai ir jābūt reģistrētai CRM sistēmā norādot investīciju apjomu *euro* un šai informācijai ir jābūt apstiprinātai no LIAA Investīciju projektu departamenta puses. [↑](#footnote-ref-1)